एयरपोर्ट की खूबसूरत पार्किंग में अब रेस्तरां
ट्रांसपोर्ट रिपोर्टर, रायपुर | एयरपोर्ट की नई टर्मिनल बिल्डिंग के सामने खूबसूरत लैंडस्केपिंग के साथ बनाई गई पार्किंग के गार्डन में रेस्तरां खोलने का रास्ता साफ हो गया। एयरपोर्ट अथॉरिटी ने इस कैफेटेरिया के लिए टेंडर जारी कर दिया है। यह मार्च के पहले हफ्ते में खोला जाएगा। यहां होटल खोलने के लिए पिछले साल भी टेंडर हुआ था, लेकिन नियम कड़े होने से किसी ने हिस्सा नहीं लिया। इसलिए इस बार नियम बदले गए हैं, ताकि होटल संचालक आगे आ सकें। टेंट की तरह नजर आने वाला यह रेस्तरां सेंट्रलाइज्ड एसी है। इसमें हाईजीनिक किचन के लिए इंफ्रास्ट्रक्चर बना है। इस होटल में केवल हवाई यात्री और उनके परिजन ही नहीं, शहरवाले भी जा सकेंगे क्योंकि यह एयरपोर्ट के बाहर होगा।
bho_Deva hin_Deva